Himaliagruppen

Himaliagruppen er en gruppe av planeten Jupiters måner med relativt like omløpsbaner. Gruppen har fått navnet etter det største medlemmet, månen Himalia, og omfatter per 2012 følgende fire medlemmer:
 Elara
 Himalia
 Leda
 Lysithea

Omløpsbanenes store halvakse, eller middelavstanden til Jupiter, er nesten lik; alle mellom 11,15–11,75 millioner kilometer, og alle omløpsbaner heller mellom 26,6–28,3 grader i forhold til Jupiters ekvator.

Den internasjonale astronomiske union har vedtatt at alle måner i denne gruppen skal ha navn som ender på bokstaven a.

Legemet med den foreløpige betegnelsen S/2000 J 11 var tidligere ansett som en kandidat for medlemskap i Himalia-gruppen,Scott S. Sheppard, David C. Jewitt An abundant population of small irregular satellites around Jupiter, Nature, 423 (May 2003), pp.261-263 (pdf) men den er ikke lenger ansett å være en eksisterende satellitt rundt Jupiter.

 Referanser 


Kategori:Artikler i astronomiprosjektet